|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/\_\_\_\_\_** |
|  |  **(protokols Nr.; .p.)** |

**Par nekustamā īpašuma Litenes pagastā ar nosaukumu “Atvaši 1” nosacītās cenas apstiprināšanu**

Gulbenes novada pašvaldības dome 2024.gada 25.jūlijā pieņēma lēmumu Nr. GND/2024/410 “Par nekustamā īpašuma Litenes pagastā ar nosaukumu “Atvaši 1” atsavināšanu” (protokols Nr. 15; 37.p.), ar kuru nolēma nodot atsavināšanai Gulbenes novada pašvaldībai piederošo nekustamo īpašumu Litenes pagastā ar nosaukumu “Atvaši 1”, kadastra numurs 5068 005 0002, kas sastāv no zemes vienības ar kadastra apzīmējumu 50680050133 ar platību 4 ha, t.sk. uz tās esošās mežaudzes 2,51 ha platībā (turpmāk – Nekustamais īpašums), par brīvu cenu **[…]**, un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Atbilstoši neatkarīgā vērtētāja – sabiedrības ar ierobežotu atbildību “DZIETI”, reģistrācijas Nr.42403010964, juridiskā adrese: Zemnieku iela 5, Rēzekne, LV–4601, sastādītajai atskaitei (saņemta 2024.gada 3.septembrī un reģistrēta ar Nr. GND/4.18/24/2964-D) par nekustamā īpašuma tirgus vērtību, saskaņā ar 2024.gada 29.augusta slēdzienu Reģ. Nr. M-24/84, visiespējamākā objekta tirgus vērtība ir 25300 EUR (divdesmit pieci tūkstoši trīs simti *euro*).

Publiskas personas mantas atsavināšanas likuma 37.panta pirmās daļas 4.punktā noteikts, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu. Savukārt, šā likuma 37.panta piektajā daļā noteikts, ka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu ([9.pants](http://likumi.lv/doc.php?id=68490#p9)), nosūta tām atsavināšanas paziņojumu.

Saskaņā ar Pašvaldību likuma 10.panta pirmās daļas 16.punktu dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā Gulbenes novada pašvaldības īpašuma novērtēšanas un izsoļu komisijas 2024.gada 12.septembra sēdes lēmumu “Par nekustamā īpašuma “Atvaši 1”, Litenes pagastā, Gulbenes novadā, nosacītās cenas apstiprināšanu”, protokols Nr. GND/2.7.2/24/25 (15.§), pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 37.panta pirmās daļas 4.punktu un piekto daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT nekustamā īpašuma Litenes pagastā ar nosaukumu “Atvaši 1”, kadastra numurs 5068 005 0002, kas sastāv no zemes vienības ar kadastra apzīmējumu 50680050133 ar platību 4 ha, t.sk. uz tās esošās mežaudzes 2,51 ha platībā, nosacīto cenu 25300 EUR (divdesmit pieci tūkstoši trīs simti *euro*).
2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma atsavināšanu.
3. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis